*.................( sz.) napirend*

### Előterjesztve: Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2017. május 25-ei ülésére

Tárgy: Javaslat a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

Vargáné Luketics Gabriella

 Szociális és Gyermekvédelmi Iroda vezetője

Egyeztetve: ………………………………….

 Dankó Virág alpolgármester

Látta: …………………………………….

 dr. Szalai Tibor jegyző

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) módosítására teszünk javaslatot annak céljából, hogy az önkormányzat által nyújtott támogatások hathatósabb segítséget jelentsenek a rászorult családok számára, figyelemmel a megváltozott élethelyzetekre. Emellett a rendelet alkalmazása során szükségesnek vélt pontosításokat, kiegészítéseket is elvégeztük.

Az éves költségvetésben biztosított forrás lehetőséget ad az alábbiak szerint javasolt módosításokhoz.

1. §-hoz: R. szerint szabályozott támogatások felsorolása kiegészül az eseti kiegészítő támogatási körrel, melyet azon családok számára kívánunk adni eseti jelleggel, akik lakhatási, illetve gyermekvédelmi támogatásban részesülnek.
2. §-hoz: A gyakorlat során tapasztaltuk, hogy a társasházak egy része nem rendelkezik folyószámlával, ezért a megállapított lakhatási támogatást a szolgáltató részére nem tudtuk átutalni így ezt a támogatási formát nem volt lehetőség megállapítani. A módosítással lehetőséget kívánunk adni arra, hogy a fenti esetekben az ügyfél részére történjen a kiutalás a befizetésről szóló igazolás benyújtása mellett.
3. §-hoz: A pontosítás a „hátralékkezelési támogatásba bevont” összeg meghatározás azt az összeget jelöli, melyre a támogatás vonatkozik és nem a teljes adósságot jelenti.
4. §-hoz: A gyermekgondozás területén dolgozók részéről érkezett jelzés alapján javasolt, hogy az eseti gyógyszertámogatás oltóanyag megvásárlásához is igényelhető legyen. A támogatás egyszeri összegét – igazodva a költségekhez - az eddigi 3 ezer forintról 5 ezer forintra emeljük és egy évben továbbra is háromszor igényelhető. Ezt a támogatási formát eddig néhány alkalommal vették igénybe, ezért a várható költség növekedés plusz forrást nem igényel.

5-6. §-okhoz: A betegápolási támogatás havi összege kerül megemelésre a gondozásban résztvevő családtagok ápolási tevékenységének méltányolása jeléül, hiszen az ő munkavállalási lehetőségeik korlátozottak, és aki olyan beteget ápol, aki fokozott ápolást igényel, külön munkára lehetősége sincs. (költségnövekedés + 2 100 eFt),

7. §-hoz: Az eseti gyermekvédelmi támogatás jövedelem értékhatárának megemelésével azon családok támogatására is lehetőséget nyújtunk, akik esetében a gyermekek jogán igénybe vehető adókedvezmények miatt megemelkedett jövedelem miatt kiestek, illetve kiesnének a támogatási rendszerből, ugyanakkor a költségeik viseléséhez még mindig szükség van támogatásra. (költségnövekedés + 1 800 eFt),

8. §-hoz: A szolgáltatási költségek jelentős emelkedése miatt a temetéshez nyújtott támogatás mértékének növelésével tovább enyhíthetőek a családokat terhelő költségek.

9. §-hoz: Az idősek egyszeri támogatása idősek hónapja alkalmából 2015. évben került bevezetésre. Az akkor megállapított 5 ezer forint értékű támogatás értékét a rendeletmódosítással 8 ezer forintban határoztuk meg. (költségnövekedés + 1 200 eFt),

10-11. §-okhoz:

Azon családok számára, akik szociális rászorultságuk alapján az önkormányzattól rendszeres ellátásban részesülnek és az év meghatározott időszakában többlet kiadásaik jelentkeznek, két ún. kiegészítő támogatással kívánunk további segítséget adni az alábbiak szerint:

1. gyermekek jogán rendszeres ellátásban részesülő családok részére gyermekenként 8-8 ezer forintot évente két alkalommal (áprilisban: a táborokhoz, kirándulásokhoz, ballagásokhoz és augusztusban: a beiskolázáshoz) (várható költség + 4 800 eFt),
2. az önkormányzattól lakhatási támogatásban részesülők részére évente két alkalommal 15-15 ezer forint értékben a téli hónapokban megnövekedett kiadásaikhoz (október és február) (várható kiadás + 7 800 eFt).

A kiegészítő támogatások hivatalból kerülnek megállapításra.

A jelzett keretösszeg a költségvetésben rendelkezésre áll.

12. §-hoz: A személyes gondoskodást nyújtó ellátások intézményi térítési díjáról a Képviselő-testület a 33/2017.(II.23.) határozatával döntött. A szolgáltatást igénybevevők által fizetendő személyi térítési díjakat javasolt az előző évi szinten hagyni, tekintettel arra, hogy az intézményi térítési díjak az előző évhez viszonyítva kis mértékben növekedtek és ezt a költséget nem kívánjuk áthárítani a gondozottak részére. Az ágazatban a gondozás területén is jelentős változások voltak, mely nehézséget jelentett a gondozottak részére is, valamint a nyugdíjak emelkedése alacsony mértékű volt.

Fentiekre tekintettel erre az évre vonatkozóan az előző évi térítési díjak változtatás nélkül kerülnek meghatározásra. A személyi térítési díj összege évente két alkalommal felülvizsgálható és a felülvizsgálat során megállapított új személyi térítési díj megfizetésének időpontjáról a fenntartó rendelkezik (Szt. 115. § (6)-(7) bekezdés).

A kérelem formanyomtatványokban történtek pontosítások, kiigazítások.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet elfogadásához minősített többségű szavazati arány szükséges.

Budapest, 2017. május 16.

 Dr. Láng Zsolt

 Polgármester

[mellékletek](Szocrend%20m%C3%B3d.%20mell%C3%A9kletek%20v%C3%A9gleges%202.docx)

Budapest Főváros II. Kerületi Önkormányzat Képviselő-testületének …/2017.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdésének a) pontjában, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 26. §-ában, az Szt. 92. § (1) bekezdésében, az Szt. 115. § (7) bekezdésében, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. § (2) bekezdésében kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontjában meghatározott feladatkörében eljárva a következőket rendeli el:  |
| A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) 9.§-a:Pénzbeli és természetbeni ellátások9. §E rendelet szerint nyújtható szociális pénzbeli és természetbeni támogatások formái:a) települési támogatások: aa) lakhatási támogatás, ab) hátralékkezelési támogatás,ac) gyógyszertámogatás, ad) betegápolási támogatás,b) rendkívüli települési támogatások: ba) létfenntartási támogatás,bb) eseti gyermekvédelmi támogatás, bc) temetési támogatás,c) egyéb támogatások:ca) keresetpótló támogatás, cb) gyermeknevelési támogatás,cc) védőoltás térítésmentes juttatása,cd) helyi utazási bérlet támogatás,ce) karácsonyi támogatás,cf) Időskorú személyek egyszeri támogatása. | 1. §

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*9. § -a kiegészül az alábbi cg) ponttal: „cg) eseti kiegészítő támogatások” |
| A R. 11. § (2) bekezdése:(2) A lakhatási támogatás folyósítása elsősorban egy szolgáltatóhoz, vagy előrefizetős mérőóra feltöltéséhez kérelmezhető.  | 2. §R. 11. § (2) bekezdése helyébe az alábbi rendelkezés lép:„(2)A lakhatási támogatás folyósítása elsősorban egy szolgáltatóhoz, vagy előrefizetős mérőóra feltöltéséhez kérelmezhető. Amennyiben a szolgáltató részére történő átutalás akadályozott, a támogatás közvetlenül a jogosult részére is kifizethető elszámolási kötelezettség mellett.” |
| A R. 12. § (2) bekezdés a) pontja:*(2) Hátralékkezelési támogatás állapítható meg annak a személynek, aki az általa lakott és ott lakcímmel rendelkező - az önkormányzat illetékességi területén lévő - ingatlan tulajdonosa, bérlője, haszonélvezője, vagy használója, akinek bérleti jogviszonya a bérleti díj meg nem fizetése miatt szűnt meg,*a) a hátraléka nem haladja meg a 300 ezer forintot és | 1. §

R. 12. § (2) bekezdés a) pontja helyébe az alábbi rendelkezés lép:„a) a hátralékkezelési támogatásba bevont hátralék összege nem haladja meg a 300 ezer forintot és” |
| A R. 15. § (1) bekezdése:(1) Akut megbetegedésekből eredő gyógyszerszükséglethez eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 200 %-át, vagy a kérelem beadásakor az alábbi rendszeres ellátás valamelyikében részesül:* 1. e rendelet szerinti gyermeknevelési támogatásban,
	2. Gyvt. szerinti rendszeres gyermekvédelmi kedvezményben,
	3. e rendelet szerinti keresetpótló támogatásban

és az igazolt gyógyszerköltsége eléri az 1000 Ft-ot. A R. 15.§(2) bekezdése: 1. Az eseti gyógyszertámogatás megállapítható összege az igazolt eseti gyógyszerköltség, de legfeljebb 3000 Ft, és tárgyévben ugyanazon személy részére legfeljebb háromszor igényelhető.
 | 1. §

(1)R. 15. § (1) bekezdése helyébe az alábbi rendelkezés lép:„(1) Akut megbetegedésekből eredő gyógyszerszükséglethez, vagy oltóanyag megvásárlásához eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 200 %-át, vagy a kérelem beadásakor az alábbi rendszeres ellátás valamelyikében részesül:1. e rendelet szerinti gyermeknevelési támogatásban,
2. Gyvt. szerinti rendszeres gyermekvédelmi kedvezményben,
3. e rendelet szerinti keresetpótló támogatásban,

és az igazolt gyógyszer, - vagy oltóanyag költsége (továbbiakban együtt: gyógyszerköltség) eléri az 1 000 Ft-ot.”(2)R. 15. § (2) bekezdésében „a 3000 Ft” szövegrész helyébe „az 5 000 Ft” szöveg lép. |
| A R. 17. § (6) bekezdése:(6) A betegápolási támogatás havi összege a központi költségvetésről szóló törvényben meghatározott alapösszeg *80%-a*.” | 5. §R. 17. § (6) bekezdésében a „80 %-a” szövegrész helyébe a „90 %-a” szöveg lép. |
| A R. 18. § (4) bekezdése:(4) A kiegészítő támogatás havi összege: 15 000 Ft. | 6. §R. 18. § (4) bekezdésében a „15 000 Ft” szövegrész helyébe a „20 000 Ft” szöveg lép. |
| A R. 24. § (1) bekezdése:1. Gyermek jogán állapítható meg eseti gyermekvédelmi támogatás, ha a gyermeket nevelő család alkalmanként jelentkező többletkiadások - különösen az Szt. 45. § (4) bekezdésében foglalt esetekben, továbbá ruhanemű vásárlás, iskolai programokon, tanulmányi versenyeken való részvétel, táboroztatás költségei, - miatt anyagi segítségre szorul és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 250 %-át.
 | 7. §R. 24. § (1) bekezdésében a „250 %-át” szövegrész helyébe a „320 %-át” szöveg lép. |
| A R. 25. § (2) bekezdése:(2) A temetési támogatás összege nem haladhatja meg a a) 60 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át;b) 50 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át;c) 40 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 280 %-át;d) 30 ezer forintot, ha a kérelmező családjában az egy főre jutó havi jövedelem meghaladja a c) pontban meghatározott értéket,és egyik esetben sem haladhatja meg a számlával igazolt temetés költségét.A R. 25. § (3) bekezdése:1. A temetés költségeként a kérelmező nevére kiállított számla összege vehető figyelembe.
 | 8. §(1)R. 25. § (2) bekezdése helyébe az alábbi rendelkezés lép:„(2) A temetési támogatás összege nem haladhatja meg:a) a 80 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át;b) a 70 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 280 %-át;c) a 60 ezer forintot, ha a kérelmező családjában az egy főre jutó havi jövedelem meghaladja a b) pontban meghatározott értéket,és egyik esetben sem haladhatja meg a számlával igazolt temetés költségét.”(2)R. 25. § (3) bekezdése helyébe az alábbi rendelkezés lép:„(3) A temetés költségeként a kérelmező nevére szóló - a temetkezési szolgáltató által kiállított - számla összege vehető figyelembe.”  |
| A R. 32/A. § (2) bekezdése:1. A támogatást az Önkormányzat szociális célú Erzsébet utalvány formájában nyújtja, jogosultanként 5000 Ft értékben.
 | 9. §R. 32/A. § (2) bekezdésében az „5000 Ft” szövegrész helyébe a „8 000 Ft” szöveg lép. |
|  | 10. §R. kiegészül az alábbi 32/B. §-sal és az azt megelőző alábbi alcímmel:„7. Eseti kiegészítő támogatások32/B.§* + 1. Azon családok számára, akik e rendelet alapján lakhatási támogatásban részesülnek, a téli időszakban megnövekedett kiadásaik további enyhítéséhez az Önkormányzat a (3) bekezdésben foglaltak szerint eseti kiegészítő lakhatási támogatást nyújt.
		2. Az eseti kiegészítő lakhatási támogatás egyszeri összege 15 000 Ft.
		3. Az eseti kiegészítő lakhatási támogatás azon jogosultak részére:
	1. akik tárgyév február 28-án lakhatási támogatásban részesülnek tárgyév március hónapban,
	2. akik tárgyév október 31-én lakhatási támogatásban részesülnek tárgyév november hónapban

hivatalból kerül megállapításra.” |
|  | 11. §R. kiegészül az alábbi 32/C. §-sal:„32/C.§ 1. Az Önkormányzat a (3) bekezdésben foglaltak szerint eseti kiegészítő gyermeknevelési támogatásban részesíti azon gyermekeket - ideértve a 28. § (2) bekezdésben meghatározott tanulókat is -, akik:
2. e rendelet szerint gyermeknevelési támogatásban részesülnek, vagy
3. a Gyvt. szerinti rendszeres gyermekvédelmi kedvezményben részesülnek.

(2) Az eseti kiegészítő gyermeknevelési támogatás egyszeri összege gyermekenként 8 000 Ft. (3) Az eseti kiegészítő gyermeknevelési támogatás azon jogosultak részére:1. akik tárgyév március 31-én az (1) bekezdésben foglalt ellátások valamelyikében részesülnek, tárgyév április hónapban,
2. akik tárgyév július 31-én az (1) bekezdésben foglalt ellátások valamelyikében részesülnek, tárgyév augusztus hónapban

hivatalból kerül megállapításra.(4) A megállapított eseti kiegészítő gyermeknevelési támogatás az (1) bekezdés a) és b) pontjában meghatározott ellátások felvételére jogosult személy részére kerül folyósításra.”  |
|  | 12. §(1) R. 2. melléklete helyébe e rendelet 1. melléklete lép.  (2) R. 4. melléklete helyébe e rendelet 2. melléklete lép. |
|  | 13. §1. Ez a rendelet a (2) bekezdés kivételével a kihirdetését követő napon lép hatályba.
2. E rendelet 12. § (1) bekezdése 2017. július 1-jén lép hatályba.
 |

Budapest Főváros II. Kerületi Önkormányzat Képviselő-testületének …/2017.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

Budapest Főváros II. Kerületi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdésének a) pontjában, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 26. §-ában, az Szt. 92. § (1) bekezdésében, az Szt. 115. § (7) bekezdésében, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. § (2) bekezdésében kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontjában meghatározott feladatkörében eljárva a következőket rendeli el:

1. §

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*

9. § -a kiegészül az alábbi cg) ponttal:

 „cg) eseti kiegészítő támogatások”

2. §

R. 11. § (2) bekezdése helyébe az alábbi rendelkezés lép:

„(2)A lakhatási támogatás folyósítása elsősorban egy szolgáltatóhoz, vagy előrefizetős mérőóra feltöltéséhez kérelmezhető. Amennyiben a szolgáltató részére történő átutalás akadályozott, a támogatás közvetlenül a jogosult részére is kifizethető elszámolási kötelezettség mellett.”

3. §

R. 12. § (2) bekezdés a) pontja helyébe az alábbi rendelkezés lép:

„a) a hátralékkezelési támogatásba bevont hátralék összege nem haladja meg a 300 ezer forintot és”

4. §

(1) R. 15. § (1) bekezdése helyébe az alábbi rendelkezés lép:

„(1) Akut megbetegedésekből eredő gyógyszerszükséglethez, vagy oltóanyag megvásárlásához eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 200 %-át, vagy a kérelem beadásakor az alábbi rendszeres ellátás valamelyikében részesül:

1. e rendelet szerinti gyermeknevelési támogatásban,
2. Gyvt. szerinti rendszeres gyermekvédelmi kedvezményben,
3. e rendelet szerinti keresetpótló támogatásban,

és az igazolt gyógyszer, - vagy oltóanyag költsége (továbbiakban együtt: gyógyszerköltség) eléri az 1 000 Ft-ot.”

(2) R. 15. § (2) bekezdésében „a 3000 Ft” szövegrész helyébe „az 5 000 Ft” szöveg lép.

5. §

R. 17. § (6) bekezdésében a „80 %-a” szövegrész helyébe a „90 %-a” szöveg lép.

6. §

R. 18. § (4) bekezdésében a „15 000 Ft” szövegrész helyébe a „20 000 Ft” szöveg lép.

7. §

R. 24. § (1) bekezdésében a „250 %-át” szövegrész helyébe a „320 %-át” szöveg lép.

8. §

(1) R. 25. § (2) bekezdése helyébe az alábbi rendelkezés lép:

„(2) A temetési támogatás összege nem haladhatja meg:

a) a 80 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át;

b) a 70 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 280 %-át;

c) a 60 ezer forintot, ha a kérelmező családjában az egy főre jutó havi jövedelem meghaladja a b) pontban meghatározott értéket,

és egyik esetben sem haladhatja meg a számlával igazolt temetés költségét.”

(2) R. 25. § (3) bekezdése helyébe az alábbi rendelkezés lép:

„(3) A temetés költségeként a kérelmező nevére szóló - a temetkezési szolgáltató által kiállított - számla összege vehető figyelembe.”

9. §

R. 32/A. § (2) bekezdésében az „5000 Ft” szövegrész helyébe a „8 000 Ft” szöveg lép.

10. §

R. kiegészül az alábbi 32/B. §-sal és az azt megelőző alábbi alcímmel:

„7. Eseti kiegészítő támogatások

32/B. §

1. Azon családok számára, akik e rendelet alapján lakhatási támogatásban részesülnek, a téli időszakban megnövekedett kiadásaik további enyhítéséhez az Önkormányzat a (3) bekezdésben foglaltak szerint eseti kiegészítő lakhatási támogatást nyújt.

(2) Az eseti kiegészítő lakhatási támogatás egyszeri összege 15 000 Ft.

(3) Az eseti kiegészítő lakhatási támogatás azon jogosultak részére:

a) akik tárgyév február 28-án lakhatási támogatásban részesülnek tárgyév március hónapban,

b) akik tárgyév október 31-én lakhatási támogatásban részesülnek tárgyév november hónapban

hivatalból kerül megállapításra.”

11. §

R. kiegészül az alábbi 32/C. §-sal:

„32/C. §

1. Az Önkormányzat a (3) bekezdésben foglaltak szerint eseti kiegészítő gyermeknevelési támogatásban részesíti azon gyermekeket - ideértve a 28. § (2) bekezdésben meghatározott tanulókat is -, akik:
2. e rendelet szerint gyermeknevelési támogatásban részesülnek, vagy
3. a Gyvt. szerinti rendszeres gyermekvédelmi kedvezményben részesülnek.

(2) Az eseti kiegészítő gyermeknevelési támogatás egyszeri összege gyermekenként 8 000 Ft.

(3) Az eseti kiegészítő gyermeknevelési támogatás azon jogosultak részére:

1. akik tárgyév március 31-én az (1) bekezdésben foglalt ellátások valamelyikében részesülnek, tárgyév április hónapban,
2. akik tárgyév július 31-én az (1) bekezdésben foglalt ellátások valamelyikében részesülnek, tárgyév augusztus hónapban

hivatalból kerül megállapításra.

(4) A megállapított eseti kiegészítő gyermeknevelési támogatás az (1) bekezdés a) és b) pontjában meghatározott ellátások felvételére jogosult személy részére kerül folyósításra.”

12. §

1. R. 2. melléklete helyébe e rendelet 1. melléklete lép.
2. R. 4. melléklete helyébe e rendelet 2. melléklete lép.

13. §

(1) Ez a rendelet a (2) bekezdés kivételével a kihirdetését követő napon lép hatályba.

(2) E rendelet 12. § (1) bekezdése 2017. július 1-jén lép hatályba.

Dr. Láng Zsolt dr. Szalai Tibor

 Polgármester Jegyző

ÁLTALÁNOS INDOKOLÁS

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) módosítására teszünk javaslatot annak céljából, hogy az önkormányzat által nyújtott támogatások hathatósabb segítséget jelentsenek a rászorult családok számára, figyelemmel a megváltozott élethelyzetekre. A rendelet alkalmazása során szükségesnek vélt pontosításokat, kiegészítéseket is elvégeztük.

Az éves költségvetésben biztosított forrás lehetőséget ad az alábbiak szerint javasolt módosításokhoz.

RÉSZLETES INDOKOLÁS

1. §-hoz: R. szerint szabályozott támogatások felsorolása kiegészül az eseti kiegészítő támogatási körrel, melyet azon családok számára kívánunk adni eseti jelleggel, akik lakhatási, illetve gyermekvédelmi támogatásban részesülnek.
2. §-hoz: A gyakorlat során tapasztaltuk, hogy a társasházak egy része nem rendelkezik folyószámlával, ezért a megállapított lakhatási támogatást a szolgáltató részére nem tudtuk átutalni, így ezt a támogatási formát nem volt lehetőség megállapítani. A módosítással lehetőséget kívánunk adni arra, hogy a fenti esetekben az ügyfél részére történjen a kiutalás a befizetésről szóló igazolás benyújtása mellett.
3. §-hoz: A pontosítás a „hátralékkezelési támogatásba bevont” összeg meghatározás azt az összeget jelöli, melyre a támogatás vonatkozik és nem a teljes adósságot jelenti.
4. §-hoz: A gyermekgondozás területén dolgozók részéről érkezett jelzés alapján javasolt, hogy az eseti gyógyszertámogatás oltóanyag megvásárlásához is igényelhető legyen. A támogatás egyszeri összegét – igazodva a költségekhez - az eddigi 3 ezer forintról 5 ezer forintra emeljük és egy évben továbbra is háromszor igényelhető. Ezt a támogatási formát eddig néhány alkalommal vették igénybe, ezért a várható költség növekedés plusz forrást nem igényel.

5-6. §-okhoz: A betegápolási támogatás havi összege kerül megemelésre a gondozásban résztvevő családtagok ápolási tevékenységének méltányolása jeléül, hiszen az ő munkavállalási lehetőségeik korlátozottak, és aki olyan beteget ápol, aki fokozott ápolást igényel, külön munkára lehetősége sincs.

7. §-hoz: Az eseti gyermekvédelmi támogatás jövedelem értékhatárának megemelésével azon családok támogatására is lehetőséget nyújtunk, akik esetében a gyermekek jogán igénybe vehető adókedvezmények miatt megemelkedett jövedelem miatt kiestek, illetve kiesnének a támogatási rendszerből, ugyanakkor a költségeik viseléséhez még mindig szükség van támogatásra.

8. §-hoz: A szolgáltatási költségek jelentős emelkedése miatt a temetéshez nyújtott támogatás mértékének növelésével tovább enyhíthetőek a családokat terhelő költségek.

9. §-hoz: Az idősek egyszeri támogatása idősek hónapja alkalmából 2015. évben került bevezetésre. Az akkor megállapított 5 ezer forint értékű támogatás értékét a rendeletmódosítással 8 ezer forintban határoztuk meg.

10-11. §-okhoz: Azon családok számára, akik szociális rászorultságuk alapján az önkormányzattól rendszeres ellátásban részesülnek és az év meghatározott időszakában többlet kiadásaik jelentkeznek, két ún. kiegészítő támogatással kívánunk további segítséget adni az alábbiak szerint:

* gyermekek jogán rendszeres ellátásban részesülő családok részére gyermekenként 8- 8 ezer forintot évente két alkalommal (áprilisban: a táborokhoz, kirándulásokhoz, ballagásokhoz és augusztusban: a beiskolázáshoz)
* az önkormányzattól lakhatási támogatásban részesülők részére évente két alkalommal 15-15 ezer forint értékben a téli hónapokban megnövekedett kiadásaikhoz (október és február) .

A kiegészítő támogatások hivatalból kerülnek megállapításra.

12. §-hoz: A személyes gondoskodást nyújtó ellátások intézményi térítési díjáról a Képviselő-testület a 33/2017.(II.23.) határozatával döntött. A szolgáltatást igénybevevők által fizetendő személyi térítési díjak kerülnek meghatározásra. A személyi térítési díj összege évente két alkalommal felülvizsgálható és a felülvizsgálat során megállapított új személyi térítési díj megfizetésének időpontjáról a fenntartó rendelkezik.

A kérelem formanyomtatványokban történtek pontosítások, kiigazítások.

13. §-hoz: Hatályba léptető rendelkezések. A személyi térítési díjak hatályba lépésénél a felülvizsgálathoz szükséges időtartam lett figyelembe véve.